CELEX: C2005/193/61
Language: da
Date: 2005-08-06 00:00:00
Title: Sag T-208/05: Sag anlagt den 30. maj 2005 af Michael Brown mod Kommissionen for De Europæiske Fællesskaber

6.8.2005   
            
            
               DA
            
            
               Den Europæiske Unions Tidende
            
            
               C 193/36
            
         Sag anlagt den 30. maj 2005 af Michael Brown mod Kommissionen for De Europæiske Fællesskaber
   (Sag T-208/05)
   (2005/C 193/61)
   Processprog: fransk
   Ved De Europæiske Fællesskabers Ret i Første Instans er der den 30. maj 2005 anlagt sag mod Kommissionen for De Europæiske Fællesskaber af Michael Brown, Overijse (Belgien), ved avocat Lucas Vogel.
   Sagsøgeren har nedlagt følgende påstande:
   
               1.
            
            
               Annullation af den af ansættelsesmyndigheden trufne afgørelse af 10. februar 2005 (meddelt ved skrivelse af 14. februar 2005, som blev modtaget den 25. februar 2005), hvorved den klage, sagsøgeren indgav den 16. september 2004 mod den af formanden for udvælgelseskomitéen for udvælgelsesprøve KOM/PB/04 trufne afgørelse af 22. juni 2004 om ikke at give sagsøgeren adgang til nævnte udvælgelsesprøve, blev afvist.
            
         
               2.
            
            
               Om fornødent: ligeledes annullation af den af formanden for udvælgelseskomitéen for udvælgelsesprøve KOM/PB/04 trufne afgørelse af 22. juni 2004, samt af stadfæstelsen heraf af 19. juli 2004.
            
         
               3.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Ansøgningen fra sagsøgeren, som er hjælpeansat ved Kommissionen, til den interne udvælgelsesprøve med henblik på overgang til kategori KOM/PB/04 blev afvist med den begrundelse, at han ikke var midlertidigt ansat eller tjenestemand ved udløbet af fristen for indgivelse af ansøgningerne.
   Sagsøgeren har anført to anbringender, hvorved det gøres gældende:
   
               —
            
            
               dels at vedtægtens artikel 27, og 29, stk. 1, er tilsidesat, samt at der er anlagt et åbenbart urigtigt skøn, idet de anfægtede afgørelser samt meddelelsen om udvælgelsesprøven har til formål at udelukke ansøgere, som vil kunne godtgøre at have særlige kvalifikationer og en betydelig erhvervserfaring inden for Kommissionen, til fordel for ansøgere, der eventuelt er mindre kompetente og som har mindre faktisk anciennitet ved Kommissionens tjenestegrene.
            
         
               —
            
            
               dels at princippet om forbud mod forskelsbehandling er tilsidesat, idet de ansatte, der er omfattet af vedtægten og hvis karriere for størstedelens vedkommende er foregået i henhold til bestemmelserne om hjælpeansatte, kan få adgang til udvælgelsesprøven med den eneste begrundelse, at de er midlertidigt ansatte ved udløbet af fristen for indgivelsen af ansøgninger, mens sagsøgeren, som i lang tid var midlertidig ansat, blev udelukket alene af den grund, at han på dette tidspunkt var hjælpeansat.